2. მე-15 მუხლის 6.11 პუნქტი ჩამოყალიბდეს შემდეგი რედაქციით:

|  |  |
| --- | --- |
|  „6.11 | სახელმწიფო ინსპექტორის სამსახური (პროგრამული კოდი 51 00) |
|  | პერსონალური მონაცემების დაცვის მარეგულირებელი კანონმდებლობის საერთაშორისოდ აღიარებულ სტანდარტებთან, ევროპის კავშირისა და ევროპის საბჭოს სამართლებრივ აქტებთან ჰარმონიზაციის ხელშეწყობა; კომპეტენციის ფარგლებში საქართველოს მიერ ნაკისრი საერთაშორისო ვალდებულებების შესრულებაში მონაწილეობა; სხვა უწყებებთან, საერთაშორისო და ადგილობრივ ორგანიზაციებთან, სხვა სახელმწიფოების მონაცემთა დაცვის საზედამხედველო ორგანოებთან თანამშრომლობა;„პერსონალურ მონაცემთა დაცვის შესახებ“ საქართველოს კანონით გათვალისწინებული საგამოძიებო მოქმედებების და ელექტრონული კომუნიკაციის მაიდენტიფიცირებელ მონაცემთა ცენტრალურ ბანკში განხორციელებული აქტივობების კონტროლი;მონაცემთა დაცვასთან დაკავშირებული განცხადებების განხილვა და მათზე რეაგირება, აგრეთვე საჯარო და კერძო დაწესებულებებისთვის, ფიზიკური პირებისთვის მონაცემთა დაცვასთან დაკავშირებულ საკითხებზე კონსულტაციების გაწევა, მონაცემთა დამუშავების კანონიერების შემოწმება (ინსპექტირება);სახელმწიფო ინსპექტორის გადაწყვეტილებების აღსრულების კონტროლი;სხვა სახელმწიფოში ან/და საერთაშორისო ორგანიზაციაში პერსონალურ მონაცემთა დაცვის სათანადო გარანტიების არსებობის შეფასება და მონაცემთა გადაცემაზე ნებართვის გაცემა საქართველოს კანონმდებლობის შესაბამისად;პირადი ცხოვრების ხელშეუხებლობის, პერსონალური მონაცემების დამუშავებისა და დაცვის შესახებ საზოგადოების ცნობიერების ამაღლება, მონაცემთა დაცვის მდგომარეობისა და მასთან დაკავშირებული მნიშვნელოვანი მოვლენების შესახებ საზოგადოების ინფორმირება, პერსონალურ მონაცემთა დაცვის თემაზე ტრენინგების, საჯარო შეხვედრებისა და სემინარების ორგანიზება;სამართალშემოქმედებით პროცესში მონაწილეობა მონაცემთა დამუშავების კანონმდებლობის სრულყოფის მიზნით, მათ შორის, მონაცემთა დამუშავებასთან დაკავშირებულ ნორმატიულ აქტებზე დასკვნების მომზადება.“. |